Aigisthos
Aigisthos er en græsk sagnkonge i Mykene, søn af Thyestes, fætter til Agamemnon. Mens Agamemnon deltog i belejringen af Troja, forelskede hans kone Klytaimnestra sig i Aigisthos, og ifølge Homer myrdede Aigisthos Agamemnon ved hjemkomsten og tog magten. Agamemnon blev senere hævnet af sin søn Orestes. Hos de attiske tragediedigtere var Klytaimnestra medskyldig i mordet og blev myrdet af Orestes og hans søster Elektra.